Juara Wanita World Wrestling Entertainment,
Wendi Richter!
Wendi Richter menyandang gelaran dan semuanya baik-baik saja buat seketika,
tapi seingat saya selepas itu, Wendi buat perangai.
Semua ahli gusti wanita nak gelaran saya, tapi ini hasil titik peluh saya...
Dia enggan lepaskan gelaran kepada orang lain apabila tiba masanya.
Masalahnya, ini cuma hiburan dan saya penulis skripnya.
"Gelaran itu milik saya."
"Ini tali pinggang saya. Saya takkan serahkannya."
Saya balas, "Okey, awak yang paksa saya."
Ini perlawanan untuk rebut kejuaraan wanita.
Orang nak tengok perlawanan.
Saya tak boleh pecat dia dan batalkan perlawanan itu
kerana orang dah beli tiket.
Perlawanan itu mesti diteruskan. Bak kata ayah, "Buat dulu, nanti fikir."
Loceng dibunyikan dan perlawanan bermula.
Mereka bergusti dan Wendi penyandang gelaran.
Senang saja.
Saya dah tentukan yang Wendi akan kalah
dan suruh pengadil kira sampai tiga.
Kecil-kecil cili api! Cantik!
Wah! Sikit lagi.
Apa itu?
Pengadil kira, "Satu."
Saya angkat bahu,
tapi dia terus kira sampai tiga walaupun saya dah angkat bahu.
Wendi Richter hilang gelarannya.
Malam itu sangat memalukan.
Impian saya musnah.
Saya dimalukan di depan seluruh dunia.
Peduli apa?
Saya tahu ramai orang tak puas hati.
"Oh, Tuhan! Tak adilnya."
Jawapan saya,
"Hidup ini memang tak adil dan saya memang pentingkan diri."
Ada pepatah dalam gusti, "Jangan ambil hati, semuanya duit."
Saya rasa itulah Vince McMahon. Dia berniaga.
Wendi datang balik selepas perlawanan itu.
Dia pandang saya, tunduk dan beredar. Itu kali terakhir saya nampak dia.
Bagi saya, dia tak patut marah.
Saya pemilik WWE dan akan buat apa-apa saja demi kelangsungannya.
EPISOD 3: MANIPULASI
Vince McMahon hadir memakai pendakap leher dan tersenyum
pada minggu kedua perbicaraan atas tuduhan menjual steroid.
Bekas bintang nombor satunya, Hulk Hogan, ialah saksi pendakwaan hari ini.
Lelaki di sebalik watak itu akan tanggalkan Spandex dia
dan duduk di kandang saksi untuk beri keterangan dengan imuniti
terhadap Vince McMahon, bekas bosnya.
Ini adalah detik penting dalam pendakwaan ke atas McMahon.
Saya masuk ke bilik perbicaraan untuk beri keterangan.
Sambil melangkah masuk, saya nampak Vince McMahon
dan pada masa itu, kami gaduh besar.
FBI sangka itu peluang terbaik untuk saya salahkan Vince atas semuanya
dan bermaharajalela dalam dunia gusti.
Saya rasa semua orang terkejut dengan keterangan saya.
Semasa pemeriksaan balas, pendakwaan diasak bertubi-tubi.
TESTIMONI HOGAN
"Encik McMahon suruh awak ambil steroid?" "Tak pernah."
"Itu pilihan awak sendiri?" "Ya."
"Dia cakap ahli gusti patut guna steroid?"
"Tak," jawab Hogan.
Kali terakhir saya cakap dengan Vince ialah berbulan-bulan sebelum itu.
Benda terakhir saya cakap, "Telur sesangkak, pecah satu pecah semua.
Jangan lupa."
FBI memang terkejut dengan keterangan Hulk Hogan.
Muka pendakwa raya terus berubah.
Mereka betul-betul tak sangka Hogan akan memihak kepada Vince.
- FBI tahu apa awak nak cakap? - Tak, saya tak beritahu.
Saya cuma cakap, "Saya akan ikut skrip."
Saja sedapkan hati mereka, tapi saya memang nak beritahu hal sebenar.
Dia tak jual atau suruh orang ambil steroid.
Semua tuduhan ke atas dia tak benar.
Dia memang licik kerana beri semua yang FBI minta,
tapi bukan apa yang FBI mahu.
FBI nak seseorang cakap, "Vince McMahon suruh saya ambil steroid."
FBI telefon saya dan suruh saya jadi saksi pendakwaan.
"Vince suruh awak ambil steroid?"
"Tak, saya guna steroid sebelum kenal Vince."
Dia tak kisah kami guna steroid, tapi dia tak jualnya kepada kami.
Mana-mana ahli gusti pun akan terpengaruh untuk ambil steroid
kerana semua bintang gusti ambil steroid,
tapi adakah Vince suruh saya atau ahli gusti lain ambil steroid?
Tak pernah.
Vince tak pernah galak atau suruh sesiapa ambil steroid,
tapi dia suruh mereka bersenam lebih kuat.
Cara halus suruh ambil steroid?
Siapa tahu?
Saya disabitkan tak bersalah.
Yang pasti, mereka sengaja nak jatuhkan saya.
Sejujurnya, saya takut.
Saya mungkin dipenjarakan.
Saya betul-betul takut semasa hakim baca keputusan kes.
Saya takkan lupa saat itu.
Saat itulah yang ubah hidup saya selama-lamanya.
Pemilik WWE, Vince McMahon,
menarik nafas lega sejurus keputusan mahkamah dibacakan.
Dia disabitkan tak bersalah.
Sorakan peminat bergema di kamar perbicaraan
diiringi pelukan penuh emosi daripada isterinya, Linda.
Saya ada semasa keputusan dibacakan dan...
Saya rasa lega.
Kes itu tak patut dibicarakan kerana FBI tiada bukti.
Saya Vince McMahon...
Saya rasa Vince didakwa kerana FBI ingat dia orang jahat.
Wartawan boleh tulis dan tuduh dia macam-macam,
tapi kalau nak heret dia ke mahkamah, artikel saja tak cukup.
Sekiranya ada pihak yang meragui integriti WWE,
keputusan hari ini dah jelaskan semuanya.
Linda cakap, "Ini bukti WWE bebas daripada steroid."
Dia silap.
Berdasarkan semua testimoni, kes itu membuktikan
majoriti ahli gusti dan bintang gusti WWE ambil steroid.
Itulah yang dibuktikan.
Konon nak tunjuk Vince baik, tapi sebenarnya jahat.
Dia tak disabitkan dan tak patut disabitkan,
tapi dia bukan orang baik.
Rasanya saya tak belajar apa-apa pun.
Yang saya belajar, segelintir kakitangan kerajaan teruk.
World Wrestling...
Vince percaya dia mangsa dalam perbicaraan ini.
Saya tak hairan dia disabitkan tak bersalah.
Saya tak cakap dia memang bersalah,
tapi ada khabar angin dan laporan
tentang usaha pasukan Vince untuk menang.
Mereka hubungi saksi, bayar pampasan dan rasuah juri,
yang buat Vince nampak jahat,
sedangkan dia cuba nampak baik.
Jangan lupa...
Selepas perbicaraan dan siri skandal itu,
mungkin Vince rasa dia kebal,
tapi dia silap.
Walaupun Vince didapati tak bersalah,
impak perbicaraan itu ke atas WWE sangat besar.
Sambutan berkurang dan keuntungan menyusut.
Ada eksekutif letak jawatan. Saya faham.
Adakah saya harap mereka akan kekal?
Mestilah.
Pemergian mereka beri kesan kepada syarikat.
Pada masa itu, WWE bergelut.
Bertahun-tahun keuntungan mereka terjejas.
Mereka dihimpit masalah kewangan.
Jumlah penonton yang hadir ke arena turun.
Tiket tak terjual.
Sambutannya tak sama macam zaman Hulk Hogan.
Vince cari seseorang
yang boleh ganti Hulk sebagai wajah WWE
dan dia yakin Lex Luger orangnya.
Anak jati Amerika, Lex Luger!
Kami laburkan semua sumber yang ada untuk Lex Luger
dan harap dia meletup.
Mari kita saksikan sorotan rakaman Lex Express.
Lex okey, tapi aura dia tak sehebat Hulk Hogan.
Saya tahu semua orang di luar sana tahu...
Lex tak pandai berinteraksi dengan penonton.
Lex cuma salah seorang daripada puluhan ahli gusti lain
yang cuba ganti tempat Hulk.
Mereka cari pengganti Hulk Hogan
dan ahli gusti yang paling layak ialah Bret Hart.
Bret!
Kalahkan mereka.
New Generation ialah era baharu dengan bintang baharu, Bret Hart.
Ada banyak pembaharuan dalam WWE.
Ada Razor Ramon...
Sayalah lelaki paling maco di dunia.
...Kevin Nash...
Hidup generasi baharu!
...dan Shawn Michaels.
Saya Shawn Michaels, si Romeo.
Saya akan cipta sejarah.
Selepas berakhirnya era Hogan,
tiada apa-apa yang pasti. Sesiapa saja boleh jadi bintang.
Ahli gusti sendu lain jadi lebih optimis
kerana sesiapa saja boleh jadi bintang.
Hulk dah tiada, siapa seterusnya?
Itulah yang semua orang fikir.
Ada ramai ahli gusti yang cuba ganti tempat dia.
Bintang-bintang New Generation macam saya dan Undertaker
adalah antara ahli gusti terbaik sepanjang zaman.
Saya bangga jadi perintis New Generation.
Pada masa itu, WWE dihimpit banyak kontroversi
dan saya paling bersih.
Saya takkan ditangkap dengan gadis bawah umur di hotel
atau didakwa memiliki dan mengedar dadah.
Bagi saya, awak seorang yang rendah hati.
Sebab itu Vince janji nak jadikan saya juara WWE.
"Aku nak kau kekalkan imej bersih sementara semua kontroversi ini reda."
Bret lahir dalam keluarga Hart
yang melahirkan ramai ahli gusti.
Keluarga yang menarik.
Bret tak cukup berkarisma.
Dia ada karisma, tapi tak cukup. Sebab itu saya buat banyak perubahan.
Lebih-lebih lagi pada masa sama,
Ted Turner mula curi ahli gusti saya,
jadi tambah lagi satu masalah.
Ted sanggup berbelanja besar dan beritahu ahli gusti WWE,
"Buatlah apa-apa pun, asalkan sain kontrak dengan WCW."
WCW tak sama macam WWE.
Bayaran di WCW lebih lumayan.
WCW buat satu tawaran yang saya tak mampu tolak
dan tiada tawaran yang selumayan itu dalam industri gusti.
WCW tawar kontrak yang jauh lebih lumayan daripada WWE,
jadi tak hairanlah ramai tinggalkan WWE dan sertai WCW.
Apa awak nak buat?
Selepas Hulk Hogan,
tiba-tiba Randy Savage nak sain kontrak dengan kami.
Malangnya, Randy Savage tak dapat sain kontrak dengan WWE...
Dia bintang seterusnya.
Sejak itu, saya mula rasa yang kami dah dapat momentum.
Selepas Hulk dan Randy sertai WCW, persepsi minat terhadap WCW berubah.
Suatu hari, saya jumpa Ted Turner.
Dia tanya saya, "Macam mana kita nak kalahkan WWE?"
Saya jawab, "Monday Night Raw, Ted.
Malam Isnin, USA Network, waktu perdana.
Slot kita malam Sabtu, pukul 6.05 petang Timur, 3.05 Pasifik.
Kita tak boleh menang."
Tanpa berfikir panjang,
Ted pandang ketua TNT dan cakap,
"Beri Eric dua jam setiap malam Isnin di TNT."
Saya kata, "Apa?"
Saya rasa idea itu bagus.
Sekurang-kurangnya, orang tahu kami dah lama dalam industri.
Kami dah lali dengan sumpah seranah,
sepak terajang
dan permainan kotor Vince sejak dulu.
Sebab itu kali ini, kami akan lawan dia.
Kita tengok siapa menang nanti.
Sejurus tahu mereka nak lawan kami,
saya cakap dalam hati, "Habislah."
Yang pasti, kami dalam bahaya.
Mungkin WWE terpaksa gulung tikar.
Selamat kembali dan beraksi dalam edisi pertama
WCW Monday Nitro...
Saya dah ada Nitro,
jadi saya perlu suntik elemen kejutan.
Malam buku bertemu ruas!
Apa dia buat di sini?
Lex Luger muncul dalam perlawanan pembukaan Nitro.
Malam sebelumnya, dia buat kemunculan dalam House Show
dan malam berikutnya, dia muncul dalam Nitro pula.
Tunggu sekejap!
Semua orang sangat terkejut.
Apa kau buat di sini, Luger?
Apabila Lex muncul, bukan penonton saja yang terkejut.
Seluruh WWE pun terkejut. Mereka ingat dia ada kontrak dengan WWE,
tapi sebaliknya.
WWE LEX LUGER KEMPEN TINDAKAN
Kebetulan pada masa itu,
Lex Luger dah bosan dengan WWE.
Dia tak gembira di sana.
Kemudian, saya buat perjanjian dengan Lex.
"Jangan beritahu sesiapa, termasuk WWE.
Buat macam biasa saja."
Tujuan aku ke sini cuma satu...
Ya, ia memalukan. Ia sangat memalukan.
Vince betul-betul bengang.
Puas hati saya.
- Lex Luger, awak lelaki budiman. - Terima kasih.
Selama ini, janji mulut saja. Tiada kontrak pun.
Salam tangan saja sejak dulu lagi.
Kekayaan Ted mengubah tradisi itu.
Saya kata, "Oh, Tuhan! Kejamnya."
Saya yang cungkil bakat dan naikkan nama mereka,
tapi tiba-tiba, mereka cabut macam itu saja.
Mereka selangkah ke depan. Hal itu buat WCW nampak lebih hebat.
Ahli-ahli gusti tinggalkan WWE untuk sertai WCW
kerana WCW lebih segar, hebat dan menghiburkan.
Eric memang kejam.
Ia mengubah dinamik dan itulah matlamat saya.
Saya mengaku saya tak mampu ikut rentak dia,
jadi apa nak buat?
Saya mula buat benda-benda yang WWE tak buat.
Pertama, program WWE dirakam.
Saya buat siaran secara langsung.
Nitro dibawakan kepada anda secara langsung!
Sinematologi WWE terlalu kartun kerana mensasarkan golongan kanak-kanak.
WCW lebih realisitik.
Saya cipta watak yang dekat dengan penonton dewasa.
Saya pilih jalan cerita yang lebih realitistik.
Saya takkan ikut WWE. Saya akan buat yang sebaliknya.
Saya nak Nitro dikenali
sebagai sebuah platform gusti yang penuh dengan kejutan.
Saya tahu perang akan tercetus
kerana saya tahu perasaan Vince terhadap pesaing dia.
Dia akan cantas dan kuburkan mereka.
Helo dan selamat datang, semua! Kita bersiaran secara langsung!
Kami tak sama macam World Whining Entertainment.
Program kami tak dirakam.
Saya dah ada Nitro,
jadi saya boleh buat benda-benda yang WWE tak boleh buat.
Itu beri saya satu kelebihan taktikal.
Pada masa itu, Monday Night Raw masih dirakam
dan semua orang tahu keputusan rakaman itu
kerana hampir tujuh ribu penonton yang hadir ke arena.
Di Nitro, saya selalu cakap, "Kami bersiaran secara langsung
dan apa-apa saja boleh berlaku. Bukan macam WWE.
Tak payah buang masa tengok. Ini keputusannya!"
Saya bocorkan keputusannya.
Tak payah ambil alat kawalan jauh anda dan tonton perlawanan mereka.
Shawn Michaels menang selepas terajang lawannya.
Jangan ke mana-mana! Di sinilah aksi sebenar.
Rating kami turun kerana mereka bocorkan keputusan.
"Ini tak boleh jadi."
Benda-benda kecil macam itulah yang...
Ia satu penghinaan yang tak henti-henti.
Saya sengaja buat peminat WWE marah.
Saya tahu kalau saya buat mereka marah,
mereka akan terpanggil untuk tengok gimik saya yang seterusnya.
Ada banyak benda mereka buat yang menjengkelkan kami,
tapi apabila saya bengang,
saya akan lebih fokus.
Semua kenalan saya yang kenal Vince.
Hulk dan Randy selalu cakap, "Vince takkan melatah."
Dia tak melatah.
Dia tak pernah melatah.
Melatah tanda lemah.
Vince pandai sorok emosi dia.
"Jangan melatah atau layan provokasi pesaing."
Makin ramai cakap macam itu, makin galak saya cabar dia.
Eric jemput bekas juara gusti wanita WWE dengan tali pinggang kejuaraan WWE
dan buangnya ke tong sampah dalam TV secara langsung.
Itu memang biadab.
Saya kata, "Oh, Tuhan. Apa lagi mereka nak buat?"
Saya terus memprovokasi dan sakitkan hati dia.
Akhirnya, dia balas.
Billionaire Ted. Sebelum itu...
Mereka buat sketsa Billionaire Ted.
Itulah reaksi pertama Vince.
Saya berjaya tarik perhatian dia. Maksudnya, dia terganggu.
Kenapa saya tak boleh beli WWE?
Saya rakam episod pertama sketsa itu dan tunjuk kepada Ted.
Ted tengok rakaman itu dan ketawa terbahak-bahak.
Ted rasa ia kelakar.
Dia jadi Hulkster.
Kami cuma nak bergurau dengan dia,
tapi Kay Koplovitz batalkan slot kami.
Ia sangat menjelikkan.
Kami tak suka, walaupun Turner pesaing kami.
Kami takkan siarkan program macam itu. Ia melanggar etika kami.
Kay Koplovitz batalkan slot kami kerana Ted kawan dia.
Kami teman sepersaingan. Boleh dikatakan macam itu.
USA Network nasihatkan kami berhenti
kerana mereka dikecam oleh orang dalam organisasi Ted
yang cakap kami memang keterlaluan
kerana ajuk Ted ambil litium...
Jane, mana litium saya?
Kalau difikirkan semula, saya harap kami tak buat sketsa itu.
Saya harap kami tak buat apa-apa, tapi benda dah jadi.
Pada masa yang sama juga, saya dapat tahu Razor Ramon dan Diesel
akan tinggalkan WWE.
Sebab saya cuba tetapkan perlawanan antara mereka, tapi mereka tolak.
"Kenapa?" "Tiada apa-apa."
"Kamu nak berhijrah ke WCW?" "Tak."
Beberapa kali saya tanya Scott Hall, Razor Ramon, Diesel dan Kevin Nash.
Mereka tak nak sertai WCW.
Pada masa yang sama, mereka mesti fikir masak-masak
dan akui bayaran yang WCW tawarkan
adalah lebih tinggi berbanding WWE.
Sebab bayaran lebih tinggi dengan jadual lebih fleksibel.
Apabila Scott dan Kevin sain kontrak dengan WCW,
secara profesional, saya tumpang gembira.
Secara peribadi, saya sedih kerana mereka kawan baik saya.
Di belakang pentas, kami satu geng. Nama geng kami "Kliq".
Saya, Kevin Nash, Diesel, Scott Hall, Razor Ramon dan Shawn Michaels.
Semua orang tahu pasal Kliq
walaupun ia tak pernah ditayangkan dalam TV.
Kemuncaknya, malam terakhir Diesel dan Razor Ramon bersama WWE.
Bukan bayar setiap tontonan, tapi siaran langsung tanpa TV.
Siang itu, Shawn minta kebenaran Vince
untuk buat epilog pada penghujung perlawanan malam itu
dan Vince beri lampu hijau.
Saya ingat dia tanya, "Penting bagi kau?"
Saya jawab, "Ya." "Kalau macam itu, penting bagi aku."
Saya beri kebenaran kerana itu malam terakhir mereka.
Kevin dan Shawn bergusti dalam perlawanan sangkar.
Selepas tamat perlawanan, kami semua masuk ke gelanggang
dan saling berpelukan.
Pendek kata, kami buat sembah seni.
Ahli gusti veteran cukup pantang kalau sesama lawan berbaik
dan tunjuk kepada semua orang, "Persembahan dah tamat!
Kami sahabat sejati. Semuanya baik-baik saja."
Saya ada di situ malam itu.
Saya tergamam di tempat duduk penonton.
"Apa mereka buat? Ayah mesti mengamuk."
Saya rasa ia hebat, tapi pada masa sama,
saya tahu ia salah.
Penonton sebaya saya rasa ia hebat,
tapi bagi orang-orang lama industri, ia dianggap satu dosa besar.
Saya tiada di sana malam itu, tapi saya masih bersama WWE.
- Saya nak komen pasal itu. - Apa komen awak?
Saya tak suka.
Mereka bunuh gusti.
Sejak itu, gusti hilang identiti.
Kami buat sembah seni dan cakap, "Inilah realitinya."
Ia membuka lembaran baharu industri gusti.
Ia bukan lagi gusti, tapi hiburan.
Selepas mereka balik ke bilik persalinan,
ada beberapa ahli gusti lain mengamuk.
Saya tak boleh bayangkan...
Kami gelar situasi itu kayfabe.
Istilah kayfabe dah wujud dalam industri gusti sejak dulu lagi.
Kayfabe.
Asalnya, kayfabe ialah istilah karnival.
Kayfabe ialah fiksyen yang direka oleh seorang penipu
yang menuntut rakan subahatnya untuk kekalkan fiksyen itu.
Kayfabe ialah perlakuan yang buat fantasi jadi realiti.
Sebut saja kayfabe, kita mesti menjiwai watak
dan menghidupkan fantasi.
Hero dengan hero
dan penjahat dengan penjahat.
Kedua-duanya tak boleh berkawan.
Bertahun-tahun kami cuba tunjuk kepada peminat di luar sana
yang gusti bukan lakonan.
Kalau si A gaduh dengan si B, mereka akan sanggup berbunuhan
dan permusuhan itu berlanjutan di luar gelanggang.
Sejak awal pembabitan dan sepanjang karier saya,
saya percaya dan berpegang pada set minda itu
walaupun saya tahu orang tahu saya cuma berlakon,
tapi saya nak peminat percaya
yang saya betul-betul gila.
"Dia hidup dalam watak itu."
Saya terlalu melindungi industri dan watak saya.
Saya suka menarik minat orang.
Malangnya, ia dah ketinggalan zaman. Semua orang tahu.
Pada masa itu, ada surat berita dan akhbar tabloid
yang penuh khabar angin dan sindiran,
jadi setiap kali perlawanan,
orang mempertikaikan realiti dan fantasi.
Sejujurnya, saya tak faham. Kenapa mereka masih pentingkan kayfabe?
Saya rasa sebab itu kami buat sembah seni.
Kami tahu semua orang dah tahu.
Epilog perpisahan kami tiba-tiba bertukar menjadi kontroversi.
Saya fikir, "Adakah aku yang bersalah atau mereka?"
Saya benarkan ia berlaku dan saya tak boleh benarkan ia berulang,
jadi saya terpaksa buat sesuatu.
Selepas Kev dan Scott sertai WCW, Shawn jadi juara WWE.
Seseorang mesti bertanggungjawab dan saya terpaksa pikulnya.
Seseorang mesti jadi kambing hitam dan kambing itu ialah Hunter.
Ketika itu, saya patut menang King of the Ring,
tapi semuanya tinggal harapan.
Saya cakap, "Vince, aku tak faham.
Arena macam nak roboh malam itu apabila kami berpeluk malam itu.
Dunia dah berubah dan kita mesti ikut peredaran zaman."
Dia balas, "Aku tahu, tapi bukan sekarang.
Aku tak boleh pejam mata dan mesti buat sesuatu."
Bak kata Vince, "Berani buat, berani tanggung."
Vince belum bersedia untuk ikut peredaran zaman,
tapi WCW sebaliknya.
Kembali ke lintas langsung jam pertama edisi WCW Monday Nitro di TNT!
Dah lama saya fikir nak buat satu jalan cerita.
Tajuknya "The Outsiders",
tapi idea itu tak berapa menjadi sebab tiada pendukung watak yang sesuai.
Memandangkan Scott dan Kevin Nash dah sertai WCW,
barulah sempurna jalan cerita saya.
Anda kenal saya...
tapi anda tak tahu tujuan saya berada di sini.
Tajuknya "The Outsiders" sebab ada dua orang luar
yang datang buat kecoh di WCW.
Inilah gelanggang anak jantan, ya?
GELANGGANG ANAK JANTAN
Kami tak nak main.
Kemunculan The Outsiders di WCW
mungkin contoh terakhir
yang berjaya mengelirukan peminat antara realiti dan fantasi.
Cara saya bawa mereka masuk dan nuansa penyampaian saya
buat sesetengah orang percaya mereka datang sebagai wakil WWE.
Kau barua WWE?
Penonton tak pasti sama ada ia lakonan atau realiti.
Itulah yang bagusnya.
Jangan cari pasal dengan kami! Jangan...
Oh, Tuhan...
- Apa masalah mereka? Sekuriti! - Tangkap mereka!
Panggil sekuriti!
Idea itu sangat hebat
sehingga memaksa Vince McMahon saman kami.
Kami saman WCW kerana mereka cabul harta intelek kami.
Mereka potretkan Scott Hall sebagai Razor Ramon.
Mereka tak sebut nama dia Razor Ramon,
tapi semua orang tahu dia Razor Ramon
tanpa sebut nama dia Razor Ramon.
Mereka mencuri.
Bukan macam itu cara nak bersaing.
Kata dulang paku serpih, kata orang dia lebih.
Kelakar sebab tiba-tiba saja, Vince jadi hero yang paling teraniaya.
Dia mula merengek macam budak-budak.
"Ted si jutawan cuba buat kami gulung tikar."
Kalau kita ada pelbagai sumber tanpa had macam Ted Turner
dan kita eksploitasi sumber itu
untuk jatuhkan perniagaan warisan turun-temurun orang lain,
saya rasa...
"Ted si jutawan jahat itu cuba lingkupkan perniagaan kecil keluarga kami."
Terdapatnya percubaan sistematik
untuk curi ahli gusti World Wrestling Entertainment.
"WCW curi ahli gusti kami."
Vince buat benda yang sama kepada AWA, Verne Gagne dan promoter lain.
Dia ceroboh kawasan promoter lain dan umpan ahli gusti mereka dengan duit.
Itulah modus operandi Vince McMahon pada tahun 1984 dan 1985.
Dia curi bintang gusti daripada promoter lain di serata AS
dan tawar kontrak lebih lumayan.
Dia tak salah. Ia perusahaan bebas.
WCW pun tak salah kerana ia perusahaan bebas.
Awak dakwa Turner cuba jatuhkan awak.
- Ya. - Awak rasa...
Bukankah awak buat perkara yang sama kepada promoter di kawasan lain?
Tak. Saya nak tekankan. Falsafah Ted ialah,
"Aku nak jatuhkan pesaing aku."
Falsafah saya nak bersaing, bukan menjatuhkan.
Awak tak anggap tindakan Ted sebagai satu persaingan?
Ya.
Tapi awak kata falsafah awak tak sama macam Ted.
- Ya. - Dia nak jatuhkan orang.
Mungkin orang ingat saya hipokrit kalau cakap,
"Saya tak jatuhkan sesiapa. Saya cuma buat yang terbaik untuk saya,"
tapi orang lain tiada hak untuk buat macam itu kepada saya.
Saya tahu mereka ada hak, tapi apa yang saya cakap
tak sama macam apa yang saya fikir.
Ada kalanya, orang tak faham.
Sebagai ahli perniagaan, saya mesti bersuara.
Bukan apa yang saya rasa,
tapi tindakan itu mengawal proses pemikiran.
Vince sanggup buat apa-apa saja untuk berjaya dalam bidang perniagaan.
Semasa Monday Night Wars, WCW cabar WWE.
Ramai orang kata titik perubahannya
adalah apabila Hall dan Nash sertai WCW,
tapi kalau kita tengok semula statistik dan semua yang berlaku,
program yang memetakan WCW di mata dunia ialah Bash at the Beach
apabila The Outsiders memperkenalkan ahli ketiga mereka.
Siapa orangnya?
Saya ada di Bash at the Beach.
Scott Hall dan Kevin Nash dari WWE datang untuk buat kacau.
Mereka penjahat dalam jalan cerita itu dan dakwa mereka ada ahli ketiga.
Dia ada di sini dan dia dah bersedia.
Penonton tertanya-tanya. "Siapa ahli ketiga itu?"
Dia ada di sini, tapi bukan di gelanggang.
Perlawanan dua lawan dua yang cukup sengit.
Scott Hall dan Kevin Nash menguasai gelanggang,
jadi Hulk Hogan muncul untuk selamatkan keadaan.
- Hulk Hogan datang! - Betul cakap awak!
Ajar mereka, Hulkster!
Semasa saya muncul di Bash at the Beach, Kevin dan Scott lari ketakutan.
Bagus! Ajar mereka, Hogan!
The roof was coming off. The hero was coming to save the day.
Hulk Hogan muncul...
Hulk!
- Apa dia buat? - Oh, Tuhan!
- Diakah ahli ketiga itu? - Ya!
Apa jadahnya semua ini?
Apabila Hulk hempap Randy Savage guna kaki,
penonton betul-betul terkejut.
- Apa yang berlaku? - Oh, Tuhan!
Itulah detik penting dalam sejarah industri hiburan sukan
kerana susah orang nak percaya hero yang paling disanjungi,
hero yang paling disayangi dalam sejarah industri gusti
berubah jadi jahat.
- Sedihnya. - Peminat Hulkster menangis.
Hulk Hogan tak boleh dan tak patut jadi jahat.
Waktu itu memang gila.
- Reputasi sepanjang zaman. - Hancur sekelip mata.
Apabila saya muncul sebagai penjahat,
saya tahu ia akan jadi detik paling hebat atau detik kehancuran karier saya.
Itu kali pertama saya dengar ungkapan terlalu hangat.
Mungkin itulah dia.
Suasana yang hingar tiba-tiba hening. Saya fikir, "Habislah."
Tiada sesiapa jaga gelanggang kalau tiba-tiba penonton serang kami.
Dulu, saya selalu kena.
Apa halnya itu? Peminat cuba masuk gelanggang.
Dah keluar balik.
Orang baling sampah ke dalam gelanggang, mengebu dan memekik-mekik.
Ada yang menangis.
Saya tak pernah bayangkan orang baling sampah ke arah Hulk Hogan.
Itulah saat paling menakjubkan dalam karier saya.
Kita nak segala macam reaksi daripada penonton walaupun ia negatif
dan itu pengkhianatan terbesar bagi peminat gusti.
Adakah WWE pernah terfikir untuk jadikan Hogan penjahat macam WCW?
Tak.
Saya dan Terry percaya Hulk Hogan patut kekal sebagai hero.
Hero yang sentiasa menegakkan keadilan.
Vince McMahon terlepas peluang yang paling menguntungkan.
Sepatutnya, dia yang ubah Hulk Hogan jadi jahat.
Sampah yang dibaling ke gelanggang ibarat jongkong emas bagi WCW.
Saya terkejut apabila dia jadi jahat. Watak itu kena dengan dia.
Ramai peminat lupa yang saya penjahat
semasa mula-mula sertai WWE pada zaman ayah Vince,
jadi ini bukan kali pertama saya jadi penjahat.
Sebab itu saya boleh menjiwai karakter penjahat.
Suruh mereka diam kalau nak dengar apa aku cakap.
Saya masuk gelanggang dan cakap tak henti-henti.
Saya seorang saja bercakap.
Dua malaun ini datang dari sebuah organisasi besar di utara.
Aku yang angkat nama organisasi itu.
Aku yang buat mereka kaya-raya.
Saya nak sampaikan mesej kepada Vince
yang tepuk sebelah tangan takkan berbunyi.
Semua pencapaian WWE bukan atas usaha Vince seorang saja.
Nama Hulk Hogan lebih besar daripada seluruh organisasi kau.
Pada masa itu, orang campur adukkan hubungan peribadi dan profesional.
Kalau hubungan profesional bermasalah, hubungan peribadi pun terjejas.
Vince tak campur urusan peribadi dan profesional,
tapi kadang-kadang, ada hati-hati yang terluka.
Bagi Hogan, ia bersifat peribadi.
Itulah saat yang mengubah segala-galanya.
Inilah New World Order Gusti!
Akhirnya, The Outsiders berubah jadi nWo.
Ini nWo!
Sedia atau tidak, kami datang!
nWo datang menakluk WCW
hasut semua bintang WCW dan akhirnya menenggelamkan WCW.
nWo ialah segala-galanya!
Ya, itu jalan cerita yang dilakonkan oleh mereka,
tapi secara harfiahnya,
jenama nWo itu sendiri lebih besar berbanding WCW.
Pada masa itu, WCW satu nama besar.
WCW ada faktor x.
Saya mula rasa yang WWE sangat hambar.
New World Order trend baharu yang tak pernah dibuat orang
dan berminggu-minggu WCW kalahkan rating kami.
Hulk jadi penjahat?
Tukar.
WCW kalahkan rating kami selama 83 minggu berturut-turut.
Berapa? 83 minggu berturut-turut!
Lapan puluh tiga minggu berturut-turut? 83 atau 84?
Tajuk audio siar saya 83 Weeks.
Selama 83 minggu berturut-turut, rating kami lebih tinggi daripada WWE.
Rating WWE nun jauh di bawah.
Selepas berminggu-minggu, kami jadi ketagih untuk kekalkan rating.
Kami rasa kami lebih kuat, jalan cerita kami lebih menarik...
Kami takkan kalah.
Bukan saja kalahkan rating, tapi mereka ejek kami.
Mereka tak henti-henti buat provokasi.
Mereka isytihar perang. Saya tak tahu sama ada kami mampu bertahan
kerana Turner nak jatuhkan kami.
Sama ada saya ikut atau angkat kaki.
Selepas semua setuju nak hentam Vince, saya hentam dia.
Siapa lagi yang berani mempersoalkan
organisasi paling berkuasa dalam industri gusti profesional?
RAW DAH TERKUBUR
Sampai satu tahap, mereka cadangkan saya sertai nWo.
Masuk akal juga.
Saya Eric Bischoff!
Orang kenal saya sebagai presiden WCW kerana saya yang menerajuinya.
- Bischoff! - Tengoklah ketua mereka!
Siapa lagi yang lebih layak daripada orang yang bayar gaji mereka?
Saya sanggup buat apa-apa saja untuk lelaki ini.
Pada awal Monday Night Wars,
rasanya Vince tak pandang pun Eric Bischoff.
Vince anggap Monday Night Wars ialah perang antara dia dan Ted.
Kalau tengok balik semua temu bual Vince, dia asyik sebut nama Ted Turner saja.
Organisasi gusti Turner...
Turner nak jatuhkan dia. Ted Turner itu, Ted Turner ini.
Ted Turner...
Ted cuba beli World Wrestling Entertainment.
Beranikah Vince McMahon mengaku,
"Ada mat bernama Eric Bischoff yang tak pernah jadi eksekutif gusti
dan baru setahun jadi pengarah kreatif kalahkan aku 83 minggu berturut-turut?"
Dia nak orang nampak yang kononnya
ia perang antara Ted Turner, jutawan mogul media,
dan Vince McMahon.
Perspektif itu buat Vince jadi hero yang teraniaya
dan memang itulah rancangan Vince.
Ingat lagi kali pertama awak dengar nama Eric Bischoff?
Saya tak tahu...
Sebenarnya, saya tak perasan
yang bertahun-tahun sebelum itu, Eric datang uji bakat WWE
untuk jadi juruhebah televisyen.
- Siapa hero awak, Eric? - Hero saya?
Semestinya, Hulk Hogan.
Dia memang legenda.
Saya tak dapat kerja itu dan saya sangat kecewa.
Awak menyesal tak ambil dia bekerja selepas tahu dia sertai WCW?
- Menyesal? - Ya.
- Tak. - Awak tak menyesal?
Saya tak pernah menyesali apa-apa seumur hidup saya.
SEPATAH DUA McMAHON PERGI JAHANAM
Sesiapa pun akan buat benda yang sama macam Eric,
tapi hakikatnya, semua idea dia dicedok daripada WWE
termasuklah ketika Turner curi bintang gusti kami.
Pada masa itu, Bret saja bintang WWE yang tinggal.
Kami buat perjanjian.
Dia terbang ke rumah saya di Calgary
dan tawarkan kontrak lumayan selama 20 tahun.
Saya terhutang budi kepada anda dan saya akan setia bersama WWE selamanya.
Baiklah!
Sejurus tandatangan kontrak itu, saya baru sedar yang saya silap.
Saya tak patut tawarkan kontrak itu kepada Bret.
"Aku kena simpan Bret."
"Bodohlah kau, Vince. Tak payah. Buat saja bintang baharu."
Kami dah sain kontrak, tapi saya rasa ia tak berbaloi.
Saya jumpa Bret dan beritahu saya tak mampu bayar dia
macam yang dijanjikan.
Ayah tunjuk kelompangan dalam klausa kontrak kepada Bret dan kata,
"Kau boleh guna ini sebagai sandaran untuk dapatkan kontrak
yang lebih lumayan daripada WCW."
Akhirnya, Bret sertai WCW dan terima bayaran yang lebih lumayan.
Kebetulannya pada masa itu, Bret Hart ialah juara WWE.
Ayah saya cuma harapkan
Bret buat perkara yang sepatutnya kerana dia akan sertai WCW
dan serah gelarannya kepada Shawn Michaels.
"Bret, tali pinggang itu milik WWE.
Itu bukan kau punya. Aku cuma pinjamkannya kepada kau.
Aku tak boleh biar kau sertai WCW dengan tali pinggang itu.
Itu tak masuk akal."
Bret tak setuju.
Semua orang setuju dia patut serah gelarannya sebelum berhijrah
dan saya rasa sebenarnya, Bret tak kisah pun kalah.
Dia cuma tak nak kalah kepada saya.
Pada masa itu, Shawn memang kurang ajar.
Dia sangat kurang ajar.
Permusuhan antara Bret dan Shawn bukan drama, tapi realiti.
Saya dan Bret percaya Vince dan WWE mengeksploitasi
konflik dan perseteruan antara kami.
Shawn dan Bret dua bintang hebat, tapi mereka tak serasi.
Suatu hari, Shawn buat promosi perlawanan.
Tiada skrip, jadi dia sentuh hal peribadi Bret...
Dia khianati World Wrestling Entertainment.
Kenapa? Semuanya sebab duit.
...dan itu buat Bret marah.
Saya memang sengaja sakitkan hati dia.
Saya mengaku saya memang teruk.
Pernah beberapa kali, saya nyaris tumbuk Shawn.
Walaupun kebelakangan ini, hari-hari awak "cerah"...
Dia tuduh saya tidur dengan Sunny dalam TV sedangkan saya dah kahwin.
Dia memang melampau kerana dia usik keluarga saya.
Saya hilang sabar kerana dia dah kacau hidup saya.
Apa pendapat awak pasal itu?
Saya fikir pada masa itu, "Peminat mesti suka."
Survivor Series dibawakan langsung oleh Milton Bradley...
Perlawanan terakhir berlangsung di Montreal.
"Bret, Shawn akan menang malam ini kerana dia akan ganti tempat kau."
Bret balas, "Aku tak nak kalah kepada Shawn.
Lebih-lebih lagi di Kanada."
Saya ada berbual dengan Shawn dan Vince melalui telefon.
Vince kata, "Bret tak nak kalah dan pindahkan gelaran dia."
Saya tak ingat semua butirannya, tapi saya yang kata,
"Kalau macam itu, rampas saja."
Saya kenal Vince semasa saya 23 tahun.
Saya lebih rapat dengan dia berbanding ayah saya sendiri.
Saya jadi beremosi sebab saya...
Saya dah banyak susahkan dia.
Bertahun-tahun saya susahkan dia, tapi dia sabar dengan saya.
Saya rasa sangat terhutang budi dan saya balas budi dia dengan kesetiaan.
Dia cuma perlu cakap, "Shawn, aku nak benda ini."
Saya pasti buat.
Pada malam itu,
dia tak nak Bret Hart menang dan saya pastikan Bret Hart tak menang.
Siang itu, saya diberitahu yang mereka akan schmoz.
Semua orang akan masuk dan perlawanan akan dihentikan.
Kemudian, baru fikir keputusannya.
Schmoz ialah pergaduhan yang melibatkan beberapa orang
dan dileraikan oleh pengadil.
Tiada sesiapa menang atau kalah, jadi saya setuju.
Malangnya, WWE memang terkenal kerana menipu ahli-ahli gustinya.
Saya tahu pasal Wendi Richter, jadi saya tak percaya siapa-siapa.
Saya tak pernah percaya Shawn.
Kalau dia betul-betul nak bergusti, saya sahut cabaran dia.
Saya lawan mati-matian.
- Jaga-jaga! - Shawn Michaels masuk!
Perlawanan itu memang hebat.
Pergaduhan antara dua lelaki yang saling membenci.
Akhirnya, Shawn buat aksi sharpshooter
iaitu gerakan penyudah saya,
tapi itu pun salah.
Kalau perasan, saya yang betulkan kedudukan Shawn.
Dia alih, letak di sebelah kanan dan pusingkan badan saya.
Saya nampak penjaga masa dan saya nampak Vince tengking dia.
Saya jerit kepada penjaga masa, "Bunyikan loceng,"
walaupun Bret tak pernah mengalah.
Dia tak bunyikan loceng dan tergamam.
Kemudian, saya nampak Vince marah dia, "Bunyikan loceng!"
Loceng! Bunyikan loceng!
Loceng berbunyi dan saya berteriak, "Kenapa bunyikan loceng?"
Tak guna!
Saya dapat rasakannya.
Barulah saya sedar yang mereka dah tipu saya.
Saya meluru ke tepi gelanggang supaya dia tahu situasi yang berlaku.
Yang saya dah ambil semula hak saya.
Bret tak boleh terima.
Biasanya, air liur jadi pekat dan berbuih selepas bergusti.
Saya tunduk dan ludah ke muka dia.
Tepat kena mata.
Tepat kena mata saya.
Saya geli, tapi saya terfikir, "Tak guna! Macam mana dia buat?"
Saya keluar dari gelanggang dan hempas semua monitor ke lantai.
Huru-hara betul.
Bret tulis "WCW" di udara.
Susah nak bayangkan betapa marahnya dia
apabila dikhianati macam itu sekali dalam TV.
Pendek kata, dia diperbodohkan.
Adik saya, Owen, pujuk saya.
Dia cakap, "Mereka tak patut buat macam itu.
Semua orang tahu mereka memperdayakan kau."
Itulah yang dia cakap. Dia cuba pujuk dan tenangkan saya...
Setiap malam selama 14 tahun
saya beri komitmen 100 peratus kepada Vince McMahon.
Saya pentingkan dia lebih daripada keluarga saya.
Saya tak pernah terlepas perlawanan dan beri dia segalanya.
Saya beri sepenuh komitmen kepada Vince McMahon.
Semua itu sia-sia apabila dia tipu saya di Montreal.
Dalam perjalanan ke bilik persalinan, saya rasa macam nak bunuh dia.
Belasah dia sampai mati.
Shawn, kau tahukah?
Aku tak tahu apa-apa. Aku berani sumpah atas nama Tuhan.
Dia tanya saya, "Kau tahukah?"
Saya jawab, "Sumpah aku tak tahu."
Vince betul-betul serius.
Kami terpaksa bersumpah yang kami tak tahu apa-apa pasal itu.
Dia kata, "Walau siapa pun tanya, jawab saja kau tak tahu.
Cakap saja yang semua itu idea Vince McMahon."
Sumpah. Aku tak tahu...
Aku harap sumpah itu akan makan diri kau.
JULIE HART ISTERI BRET HART (CERAI 2002)
Suasana di bilik persalinan kecoh dan semua orang tak puas hati.
Jangan lupa, Hunter. Setiap perbuatan ada balasannya.
Saya masih ingat betapa marahnya saya apabila Vince buat macam itu.
Saya rasa Vince jadi panik.
"Apa aku boleh buat untuk hentikan pemberontakan ini?"
Saya rasa bersalah kerana saya dan Bret rapat.
Saya rasa saya berhutang sesuatu dengan Bret
kerana dia percaya saya tikam belakang dia.
Vince kata dia takkan marah kalau Bret belasah dia.
Saya boleh bayangkan dia berjalan ke bilik persalinan.
Semua orang sedang marah dan beremosi.
Saya keluar sebab tak nak tengok Vince ditumbuk.
Akhirnya, Bret berjalan ke arah dia.
Bertentang empat mata.
Saya masuk bilik persalinan dia dengan niat untuk serah diri,
Bret angkat tangan dan tumbuk saya sekuat hati.
Tepat di pelipis.
Vince tak pernah serah diri atau apa-apa pun.
Dari mana orang dengar cerita itu? Mengarut betul.
Saya dan Vince bertumbuk macam orang bergusti di gelanggang.
Orang lain nak pukul saya sejurus kami mula bertumbuk
dan saya tahu satu-satunya peluang saya
adalah dengan tumbuk sungkit.
Saya ayun penumbuk dari bawah
macam orang main ketuk tukul sampai loceng berbunyi itu.
Sampai hari ini, saya tak tahu macam mana dia boleh tumbuk Vince.
Dia terlentang macam tapak sulaiman.
- Saya tumbuk dia. - Bagus.
Mereka di sana.
- Sekuat hati saya. Dia pengsan. - Saya takut.
Saya langsung tak menyesal. Padan muka dia.
Teruk juga keadaan Vince.
Mata dia lebam.
Malam itu, saya jalan terincut-incut
dan kepala saya rasa berpinar-pinar. Bergegar otak dibuatnya.
Saya rasa sedih. Saya kasihan akan Bret dan Vince.
Vince tak nak buat macam itu, tapi terpaksa demi kebaikan WWE
dan itulah yang dia akan sentiasa buat.
Peristiwa itu digelar Manipulasi Montreal
dan sehingga ke hari ini, saya tak pernah menyesalinya.
Peristiwa itu membuka mata saya dan memberi saya perspektif berbeza
terhadap WWE.
Salah satu detik perubahan yang nyata
adalah semasa Manipulasi Montreal.
Ibarat daratan yang bergerak.
Kita cuma nampak pergerakan itu selepas gempa besar berlaku.
Selepas peristiwa itu, ada satu perubahan besar.
Peristiwa sebenar yang berlaku,
pertikaian dengan Bret dan kontroversi selepas itu,
melahirkan watak Encik McMahon
yang akhirnya jadi salah satu watak paling dibenci
dan paling disayangi sepanjang zaman.
Di tengah-tengah keributan, biasanya kita dapat banyak idea.
Adakah ini titik noktah untuk World Wrestling Entertainment?
Sebaliknya, kami baru bermula.
Terjemahan sari kata oleh Saffura